
NARVA LINNAVALITSUSE
LINNAVARA- JA MAJANDUSAMET

ÕIEND







   


nõusoleku andmise kohta tagasiostuõigusega koormatud 



18.05.2005.a
kinnistu Kosmonaudi 4 Narvas omandiõiguse üleandmiseks 
Narva Linnavalitsuse poolt  võeti 01.10.2003.a vastu korraldus nr 746-k “Ostja kinnitamine (hoone Kerese 3, Narva)”, millega Narvas Kerese 3 asuva hoone, üldpind 4 081 m2, teenindusmaa 4 227 m2, ostjaks kinnitati AS KOLLE (registrikood 10049510, asukoht Vase 9A, Tallinn), hinnaga 250 000 (kakssada viiskümmend tuhat) krooni järgmistel tingimustel:

1.1. investeeringud hoone rekonstrueerimisse ja kapitaalremonti ning territooriumi heakorrastusse     25 000 000 (kakskümmend viis miljonit) krooni, sh:

· 2 000 000 krooni esimese aasta jooksul müügilepingu sõlmimise hetkest;

· 7 500 000 krooni teise aasta jooksul müügilepingu sõlmimise hetkest;

· 15 000 000 krooni kolmanda aasta jooksul müügilepingu sõlmimise hetkest;

1.2. kehtivate rendilepingute säilitamine;

1.3. rendilepingute ennetähtaegse lõpetamise korral on ostja kohustatud hüvitama nende poolt endise rendileandja (AS Narva Elamuvaldus) loal renditud vara parendamiseks tehtud kulutused, võttes aluseks lepingu lõpetamise hetkel tehtud investeeringute tegeliku maksumuse eksperthinnangu, mis teostatakse hoone omaniku kulul sõltumatu eksperdi poolt;

1.4. investeerimiskohustuse mittetäitmisel või mittetähtaegsel täitmisel rakendatakse trahvi 10% ulatuses tähtajaks tegemata investeeringute summalt;

1.5. trahvi tasumine ei vabasta ostjat endale võetud kohustuste täitmisest;

1.6. ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

Hoone notariaalne tagasiostuõigusega müügileping (not reg nr 12899) sõlmiti 03.11.2003.a. 

30.04.2004.a sõlmiti Eesti Vabariigi ja AS KOLLE vahel maa ostu-müügileping ja asjaõigusleping. Lepingu objektiks on maaüksus koos selle oluliste osadega ja üldpindalaga 2570 m2, asukohaga Kosmonaudi 4 Narvas (katastritunnus 51101:006:0112, sihtotstarve – ärimaa 100%).

09.09.2004.a sõlmiti AS KOLLE ja Arco Vara Kinnistute AS (registrikood 10264496, asukoht Jõe 2B, Tallinn) vahel kinnistu võlaõiguslik müügileping ja vormistati avaldus eelmärke kinnistamiseks. 09.09.2004.a kinnistamisavalduse alusel tehti kinnistusraamatu 3. jakku 1. järjekohale kanne “Omandiõiguse üleandmise nõuet tagav eelmärge Arco Vara Kinnistute AS (reg.kood 10264496, Tallinn) kasuks”.
Seoses sellega, et 09.09.2004.a lepingu sõlmimisel lepingupooled ei kajastanud Narva linna kui kolmanda isiku õigust hoone tagasiostule, tekkis vajadus 3. jakku 1. järjekohale Narva linna kasuks tagasiostuõiguse eelmärke tegemiseks, Arco Vara Kinnistute AS kasuks kinnistusraamatusse tehtud eelmärke järjekoha muutmiseks ja vastava asjaõiguslepingu sõlmimiseks. Narva Linnavalitsus pöördus korduvalt AS KOLLE poole (kirjad nr 1.10/1573, 25.10.2004, nr 1.10/1822, 10.12.2004, nr 1.10/77, 17.01.2005, nr 1.10/612, 11.04.2005) tekkinud probleemi lahendamiseks. 

25.04.2005.a laekus Narva Linnavalitsusele AS KOLLE avaldus (nr 263-7), milles taotletakse temale nõusoleku andmist antud hoone müügiks Arco Vara Kinnistute AS-le. AS Kolle kinnitab, et kinnistute omandiõiguse üleandmisega lähevad Arco Vara Kinnistute AS-le üle ka kõik AS KOLLE ja Narva linna vahel sõlmitud Kosmonaudi 4 hoone müügilepingust tulenevad investeerimiskohustused, mis on omandiõiguse üleandmise hetkeks AS KOLLE poolt täitmata. 

Narva Linnavalitsuse linnavarakomisjoni 05.05.2005.a istungil (protokoll nr 7) võeti vastu otsus:

Võttes aluseks kohaliku omavalitsuse korralduse § 30 lõike 1 punkti 3, Võlaõigusseaduse § 175, Narva linna ja aktsiaseltsi KOLLE vahel 03.11.2003 sõlmitud hoone tagasiostuõigusega müügilepingu (notariaalregistri nr 12899) punkti 8.5., 

1. Anda aktsiaseltsile KOLLE (registrikood 10049510, asukohaga Vase 9A, Tallinn) nõusolek temale kuuluva kinnistu aadressil Kosmonaudi 4 Narvas, mis omandati tema poolt Narva linnalt 03.11.2003.a hoone tagasiostuõigusega müügilepingu (notariaalregistri nr 12899) alusel, müügiks Arco Vara Kinnistute aktsiaseltsile (registrikood 10264496, asukohaga Jõe 2B, Tallinn)  järgmistel tingimustel:

1.1.Arco Vara Kinnistute aktsiaselts võtab endale kohustused, mis on ette nähtud 03.11.2003.a hoone tagasiostuõigusega müügilepingu (notariaalregistri nr 12899) punktis 6 lepinguobjekti investeerimise osas summas 24 238 331 (kakskümmend neli miljonit kakssada kolmkümmend kaheksa tuhat kolmsada kolmkümmend üks) krooni.

2004.aastal tehtud lepinguobjekti parendused summas 1 238 331 (üks miljon kakssada kolmkümmend kaheksa tuhat kolmsada kolmkümmend üks) krooni arvestatakse investeeringuteks omandatud varasse pärast kasutusloa saamist.

Ülejäänud summa investeeritakse vastavalt järgmisele graafikule:

· 7 500 000 (seitse miljonit viissada tuhat) krooni

kuni 03.11.2005.a;

· 15 500 000 (viisteist miljonit viissada tuhat) krooni
kuni 03.11.2006.a;

1.2. investeerimiskohustuse mittetäitmisel või mittetähtaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt;

1.3. trahvi tasumine ei vabasta Arco Vara Kinnistute AS-i endale võetud kohustuste täitmisest;
1.4. Arco Vara Kinnistute AS-i poolt endale lepinguga võetud kohustuste mittetäitmisel või mittenõuetekohasel täitmisel on Narva linnal asja tagasiostuõigus hinnaga, millega lepingu objekt müüdi (03.11.2003.a hoone tagasiostuõigusega müügilepingu (notariaalregistri nr 12899) punkt 5).    

2. Arco Vara Kinnistute AS-l sõlmida Narva linnaga asjaõigusleping Narva linna tagasiostuõiguse eelmärke kandmiseks kinnistusraamatusse. 

3. Linnavara- ja Majandusametil esitada antud küsimus Narva Linnavalitsuse istungile korralduse vastuvõtmiseks.

